Doksy (okres Kladno)

Doksy sú obec v Česku v okrese Kladno v Stredočeskom kraji. 1. januára 2014 tu žilo 1 511 obyvateľov, pričom priemerný vek v obci bol 40,1 roka (muži 38,7 roka, ženy 41,3 roka).

 Dejiny 
29. novembra 1995 udelil predseda Poslaneckej snemovne Milan Uhde znak.

Rok 1932

V obci Doksy (1 241 obyvateľov) boli v roku 1932 evidované tieto živnosti a obchody: 2 nákladné autodopravy, autodrožka, 2 holiči, 6 hostincov, kolár, konzum Včela, 4 krajčíri, mlyn, 3 obuvníci, pôrodná asistentka, pekár, 2 mäsiari, 9 obchodov so zmiešaným tovarom, stavebné družstvo, 3 trafiky, stolár, zámočník, 2 murárski majstri

Územnosprávne začlenenie

Dejiny územnosprávneho začleňovania zahŕňajú obdobie od roku 1850 do súčasnosti. V chronologickom prehľade je uvedená územno administratívna príslušnosť obce v roku, keď k zmene došlo:

1850 krajina česká, kraj Praha, politický okres Smíchov, súdny okres Unhošť
1855 krajina česká, kraj Praha, súdny okres Unhošť
1868 krajina česká, politický okres Smíchov, súdny okres Unhošť
1893 krajina česká, politický okres Kladno, súdny okres Unhošť
1939 krajina česká, Oberlandrat Kladno, politický okres Kladno, súdny okres Unhošť
1942 krajina česká, Oberlandrat Praha, politický okres Kladno, súdny okres Unhošť
1945 krajina česká, správny okres Kladno, súdny okres Unhošť
1949 Pražský kraj, okres Kladno
1960 Stredočeský kraj, okres Kladno

 Doprava 
Cestná doprava Obcou prechádza cesta II/606 Pletený Újezd - Doksy - Stochov - Nové Strašecí. Okrajom katastrálneho územia obce vedie diaľnica D6, najbližšie je exit 16 (Velká Dobrá) vo vzdialenosti 3 km.

Železničná doprava Železničná trať ani stanica na území obce nie sú. Najbližšie obci je železničná stanica Kladno-Rozdělov vo vzdialenosti 2,3 km ležiaca na trati 120 z Prahy do Rakovníka. Potom vo vzdialenosti 2,5 km je železničná stanica Kamenné Žehrovice ležiaca tiež na trati 120 z Prahy do Rakovníka.

Autobusová doprava V obci zastavovali v septembri 2011 autobusové linky idúce do týchto cieľov: Kladno, Nové Strašecí, Praha, Rakovník, Zbečno

 Pamiatky 
Kaplnka svätého Jána Nepomuckého
Náhrobok slúžky v ohradnom múre
Kríž na pamiatku smrti Hanuša Kolbena

 Partnerské obce 
28. júna 2008 bola podpísaná dohoda o partnerstve medzi zväzom obcí Valle di Ledro (pozostávajúcom z obcí: Molina di Ledro, Pieve di Ledro, Bezzecca, Concei, Tiarno di Sotto a Tiarno di Sopra; od roku 2010 sú zlúčené do jednej obce s názvom Ledro) na strane jednej a ôsmimi českými mestami a obcami (Příbram, Všeň, Milín, Buštěhrad, Nový Knín, Ptice, Chyňava, Doksy) na strane druhej.

 Referencie 

 Iné projekty 

 Externé odkazy 
 Oficiálna stránka obce

Kategória:Obce okresu Kladno